Raġel ta' 46 sena li joqgħod l-Imqabba weġġa' gravi wara li waqa' sular f'ġiebja. F'xi s-7:15am, il-Pulizija kienet infurmata li hemm bżonn l-assistenza f'barriera fi Sqaq ir-Ramlija, Ħal Kirkop. Fuq il-post marru l-membri tal-Protezzjoni Ċivili, kif ukoll tim mediku biex jassitu. L-ewwel investigazzjonijiet rriżultaw li r-raġel kien qiegħed jirranġa l-ġiebja u waqa' minn fuq ċint. Wara li ttella', huwa ttieħed l-Isptar Mater Dei u ġie ċċertifikat li sofra ġrieħi gravi. L-investigazzjonijiet tal-Pulizija tad-Distrett għadhom għaddejjin. Ikkummenta //= $special ?>